Dragi starši,

za nami so težki tedni, ki pa smo jih skupaj z vašo pomočjo tudi uspešno prebrodili. Niso bile zaprte samo trgovine in podjetja, ampak tudi šole. Pouk je potekal doma. Vaš otrok se verjetno ni mogel tako dobro učiti in se pripravljati na novo šolsko leto tako kot v šoli, kjer učitelji učencem vedno stojijo ob strani, jih podpirajo in se skupaj z njimi tudi učijo.

Zato bomo za vašega otroka v zadnjih dveh tednih počitnic izvajali poletno šolo, kjer se bodo učenci pripravljali na novo šolsko leto in kjer bodo lahko izboljšali in utrdili svoje znanje nemškega jezika.

Na poletno šolo lahko svojega otroka prijavite s priloženo prijavnico. Po uspešni prijavi je obiskovanje poletne šole obvezno. Prijavnico oddajte najkasneje do 22. junija 2020.

Poletna šola bo potekala na naslednji lokaciji:

[Izobraževalna ustanova: Tukaj vnesite naziv, naslov in telefonsko številko poletne šole]

Prevoz do lokacije poletne šole naj po možnosti organizirajo zakoniti skrbniki. Če nimate možnosti prevoza, to ustrezno označite na prijavnici.

Prijavite vašo hčerko/sina zdaj! Veselimo se obiska vašega otroka v poletni šoli. Če imate kakršna koli vprašanja, lahko z mano stopite v stik.

Vaš ravnatelj/ravnateljica šole

[Vodstvo šole: vnesite naziv in naslov šole]

PRILOGA Sklad za vključevanje

Na voljo je tudi ponudba za starše pri Avstrijskem skladu za vključevanje (ÖIF):

Za nadaljnje izobraževanje vašega otroka je izredno pomembno, da ga pri učenju podpirate na najboljši možni način. Avstrijski sklad za vključevanje (ÖIF) kot pomoč nudi tudi tečaje za starše učencev, ki obiskujejo poletno šolo. V okviru teh tečajev lahko starši pridobijo pomembne informacije o poletni šoli in avstrijskem šolskem sistemu. Tečaji za starše bodo potekali v vseh zveznih državah od 22. junija dalje. Po potrebi bodo na voljo tudi tolmači za številne izvorne jezike. Udeležba na tečajih je brezplačna, prijavite pa se lahko na spletni strani www.integrationsfonds.at/elternkurse, po telefonu na telefonski številki 01/715 10 51 – 263 ter osebno v vseh Centrih za vključevanje ÖIF.